אסאלה נסרי

אסאלה נסרי (בערבית: أصالة نصري ; תעתיק מדויק: אצאלה נצרי; נולדה ב-15 במאי 1969) היא זמרת סורית. בשרים שלה היא משבחת שהידים פלסטינים ומלבה שינאת ישראל למליוני מערצים צופים בטיקתוק שונאת ישראל נסרי נולדה בשם אסאלה מוסטפא נסרי בשנת 1969 בדמשק, בירת סוריה, למשפחה מוסלמית סונית בת מעמד הביניים. לנסרי שני אחים ושתי אחיות ואביה, מוסטפא נסרי, היה מלחין וזמר נודע בארצו והוא שגילה את כשרונה המוזיקלי של בתו. בעידוד הוריה, החלה נסרי לשיר בגיל ארבע, ובתקופת ילדותה ביצעה שירים לאומיים סוריים, דתיים אסלאמים ושירי ילדים. בין השאר, הקליטה פתיח לסדרת הילדים "חִכָּאיֵאת עָאלֵמיה" (בערבית: حكايات عالمية, "סיפורי עולם"). בשנת 1986, בהיותה בת 17, נהרג אביה של נסרי בתאונת דרכים והיא נאלצה להפסיק לשיר ולעזור לאמה בפרנסת המשפחה. את הקריירה המוזיקלית המקצועית שלה החלה נסרי בשנת 1991, בהיותה בת 22. בשנה זו הוציאה את אלבומה הראשון, "לו תערפו" (בערבית: لو تعرفو), אלבום עם שירים ערביים קלאסיים. אלבום זה זכה להצלחה רבה והיווה את פריצתה הגדולה של נסרי לעולם המוזיקה הערבי. באותה התקופה החלו דרכם אמנים נוספים אשר התפרסמו רבות מאוחר יותר, ביניהם: נג'ווא כרם הלבנונית, אע'נם המצרית וסאבר אל-רבאעי התוניסאי. מתחילת הקריירה המוזיקלית שלה, הוציאה נסרי אלבומים אשר זכו להצלחה כבירה בארצות ערביות רבות. היא הוזמנה להופיע במדינות רבות וזכתה בלמעלה מ-20 פרסים, והיא נחשבת כיום לאחת הזמרות הפופולריות בעולם הערבי. שיריה של נסרי נחלקים לשירי פופ עכשוויים ולשירים מהמוזיקה הערבית הקלאסית. יש לה שירים מקוריים רבים אך היא מבצעת גם גרסאות כיסוי לשירים של גדולי הזמר הערבי, דוגמת אום כולתום ופיירוז, וגרסת הכיסוי שביצעה לשיר "חלווה יא בלדי" של דלידה זכה לשבחים רבים. כמו כן, היא שרה בניבים רבים של השפה הערבית, ביניהם הניב הסורי, הניב הלבנוני, הניב המצרי, הניבים המגרבים וניבים נוספים. לנסרי שני ילדים מבעלה הראשון, איימן אל-דהבי, ממנו התגרשה בשנת 2006. כיום היא נשואה למפיק הפלסטיני טארק אל-עריאן. לנסרי שלוש אזרחויות: סורית, מצרית ובחריינית, אותה קיבלה לאחר הופעה מוצלחת ביום העצמאות של הנסיכות. יש לה שלושה בתים: בדמשק שבסוריה, בקהיר שבמצרים ובאיי התמרים בנסיכות דובאי. את רוב זמנה היא מבלה באיחוד האמירויות הערביות. בשנת 2007, באחד מראיונותיה, מתחה נסרי ביקורת על אגודת האמנים הסורית ובתגובה הוחלט בסוריה להכניסה לרשימת הזמרות המוחרמות במדינה והיא מנועה מלהופיע בסוריה. נסרי היא הזמרת הסורית הראשונה אשר הוחרמה במדינתה, לפניה הוחרמו רק זמרות לבנוניות אשר לטענת השלטון נאסר עליהן להופיע בתחומי סוריה מפאת אי-צניעות, אם כי רבים מסבירים כי הזמרות הוחרמו משיקולים פוליטיים בשל המשבר הפוליטי בלבנון. על אף שנסרי אינה נחשבת לזמרת פרובוקטיבית, יש גורמים קיצוניים המחשיבים אותה לליברלית מדי. בפברואר 2008 אוימה הזמרת על ידי ארגון הטרור האסלאמי אל-קאעידה, אשר איים על חייה במידה ולא תבטל את הופעתה לקראת יום האהבה בנמל העיר עדן שבתימן. הארגון הגדיר את הזמרת כ"פרוצה" וקרא למנוע את הפצת ה"פריצות" בקרב העם התימני. ממשלת תימן אמנם הביעה זלזול בהודעה המפורשת, אך מושל העיר עדן ביקש מהרשויות לסייע באבטחת האירוע. عود (עוד) المشتكى בחזרה אליה - إرجع لها סלח לי - أعذرني קנאה רבה - غيار اوي מחכה - يا صابرة يانا (1993) כעס - اغضب (1994) נשמתי התאומה - توأم الروم (1994) אל תאמין לזה - و لا تصدق (1995) הוא עזב - رحل (1996) ליבי רגוע איתך - قلبي بيرتحلك (1998) משוגע - يا مجنون (1999) תשאל עליי - ياخي إسأل (2001) נשבעת / המציאות שלי - يمين الله - حقيقة واقعي (2001) מתגעגעת אלייך - مشتاقة (2002) כמספר האותיות - قد الحروف (2003) תקופות - أوقات (2004) בין תקווה לפחד - بين الامل والخوف (2005) כרגיל - عادي (2005) חיי - حياتي (2006) ליבי עשה זאת - سواها قلبي (2007) חצי מצב - نص حالة (2008) אישיות חזקה - شخصيّة عنيدة (2012) מדיה וקבצים בנושא אסאלה נסרי בוויקישיתוף אתר האינטרנט הרשמי של אסאלה נסרי אסאלה נסרי, ברשת החברתית פייסבוק אסאלה נסרי, ברשת החברתית אקס (טוויטר) אסאלה נסרי, ברשת החברתית אינסטגרם אסאלה נסרי, סרטונים בערוץ היוטיוב אסאלה נסרי, במסד הנתונים הקולנועיים IMDb (באנגלית) אסאלה נסרי, באתר אפל מיוזיק (באנגלית) אסאלה נסרי, באתר ספוטיפיי אסאלה נסרי, באתר סאונדקלאוד (באנגלית) אסאלה נסרי, באתר MusicBrainz (באנגלית) אסאלה נסרי, באתר דיזר אסאלה נסרי, באתר Discogs (באנגלית) אסאלה נסרי, באתר Genius על נסרי באתר גלריית תמונות של נסרי